חייו הפרטיים.
אביצוק היה נשוי לתמר ואב לחלי קורקוס-אביצוק.
ספרים.
סיפורים.
1976 - מה סיפרו האנפות - ספר לילדים (איורים:בינה גבירץ), הוצאת יזרעאל
קובצי סיפורי עם יהודים.
בארכיון הסיפור העממי על שם דב נוי רשומים 319 סיפורי עם שלוקטו על ידי יעקב אביצוק.
כדורגל באולימפיאדת טוקיו 2020
רפאל מילדולה (רב בליבורנו)
מאגר נבו
על דלות המוסר
על דלות המוסר: מסה קריטית הוא ספר מסה-פילוסופית מאת הפילוסופית ופעילת השמאל הישראלית ענת מטר, שפורסם לראשונה בעברית בשנת 2019.
המסה מוצגת כחיבור ביקורתי המעמיד שתי טענות רדיקליות משלימות. הראשונה היא "השיח האתי תמיד משני לשיח הפוליטי". בניגוד לתפיסה הרווחת, לפיה הפוליטיקה משנית למוסר ושואבת את הצדקתהּ ממנו, מטר טוענת כי המוסר דל מכדי להוות מסד לפוליטיקה, ולכן יש להפוך את הסדר. לטענתה, תפיסות המוסר שלנו צומחת בהדרגה בשל מה שהיא מכנה "מסה קריטית" של תכנים פוליטיים (הכוללים: אקטיביזם, ניתוחים פוליטיים, עובדות-אמפיריות, נרטיבים היסטוריים, מודלים תרבותיים-מחנכים והתנסויות אישיות) הממלאים את המוסר הדל בתוכן קונקרטי. הטענה השנייה היא שהתוכן הפוליטי שממלא את המוסר הוא בהכרח פוליטי-שמאלי, ובקצרה: "המוסרי הוא שמאלי".
תוכן הספר.
מבוא.
במבוא מטר מבקרת את המגמה הפילוסופית המתיימרת לשימוש בשפה מטפיזית "טהורה" לכאורה, ללא תלות בתכנים ובפרקסיס. לשם כך, מטר מתייחסת לדיאלוג הפילוסופי מאת אנטול פראנס "אריסטוס ופוליפילוס על לשונה של המטפיזיקה" מספרו "גנו של אפיקורס" ("Le Jardin d'Épicure") בו הציג בביקורתיות את המטפיזיקה המערבית כ"מטפיזיקה לבנה", והמשיל את השפה המטפיזית ושאיפתה לאוניברסליות מופשטת למטבעות שערכם נמחק מהם (כלומר, הם מנותקים מהשימוש). במקום זאת, מטר מעוניינת בפילוסופיה המתחילה בפרקסיס, ומזהה מאפיין זה כמשותף לפראנס, מרקס, ויטגנשטיין (המאוחר) ודרידה (שניתח את הדיאלוג של פראנס).
פרק א' - "אין אלוהים, אבל...": נוכחותו המוכחשת של האל.
בפרק הראשון מטר מבקרת את מסורת "המוסר השיפוטי" שצמחה לפרשנותה מהשיטה המוסרית של קאנט, ומאפיינת את מרבית העיסוק בפילוסופיה האנליטית של המוסר.
פרק ב' - "להעמיד את הדתי על מסדו החילוני": תבונה ורגישות.
בפרק השני מטר מבקרת את גישת "המוסר האסתטי" שצמחה אצל הוגים פוסט-ויטגנשטיאניים, בהם קורה דאיימונד וסטנלי קאבל והן על האתיקה של הסגולה הטובה אצל מרתה נוסבאום.
פרק ג' - "אני רוצה תמיד עיניים": אתיקה כמטא־פוליטיקה.
בפרק השלישי ענת מבקרת את התפנית האתית של עמנואל לוינס, שהציב את האתיקה כפילוסופיה ראשונית למטפיזיקה ונתן מקום ראשוני לאחריות כלפי ה"אחר". מטר מבקרת שלושה הוגים הקרובים אליה בתפיסותם הפוליטית השמאלית, אך לפרשנותה הציבו את האתיקה של לוינס כ"מטא־פוליטיקה": עדי אופיר, סיימון קריטצ'לי, וג'ודית באטלר.
סיכום - "בחזרה לקרקע המחוספסת!".
לאחר שבשלושת פרקי המסה ענת ביקרה את אפשרויות להציע פוליטיקה שנשענת על מוסר, היא מציגה את האלטרנטיבה.
תגובות וביקורות.
בשנת 2022 הספר תורגם לאגלית בידי ד"ר מתן קמינר ויצא בהוצאת Verso Books.
יצחק בן ישראל (פירושונים)
גשר בלאגובשצ'נסק - הייהה
עבר הבאיקל (מחוז)
דוידסקו
Rocks'n'Diamonds
Rocks’n’Diamonds, הוא משחק וידאו אשר נוצר בשנת 1995 על בסיס מספר משחקים קודמים. באותה שנה הוא היה בין המשחקים הראשונים מותאמים ללינוקס. המשחק הוא תוכנה חופשית שמופצת תחת הרישיון הציבורי הכללי של גנו.
המשחק כולל ממשק לבניית שלבים חדשים על ידי המשתמש.
Emerald Mines.
היה המשחק הראשון של Rocks’n’Diamonds. הוא מבוסס על משחק שפותח במקור בשנת 1987. בהיקף מלא מגיע למעל ל-50 אלף שלבים.
Boulder Dash.
השחקן צריך לעבור מספר מערות ולאסוף יהלומים תוך הימנעות מפגישה עם יצורים מסוכנים, הליכה זהירה עקב סכנות של אבנים נופלים ואיסור להגיע למערה ללא מוצא.
במקור היו 99 שלבים. בשנת 2003 גרפיקה של המשחק שופרה והתווספו שלבים נוספים.
Supaplex.
המשחק כולל 111 שלבים מקוריים ועם השנים התווספו עוד 10 חבילות עם 111 שלבים בכל חבילה. הפיתוח האחרון בוצע בשנת 2008.
סוקובאן.
המשחק כולל 50 שלבים מקוריים ועם השנים התווספו עוד 700. בניגוד למשחק המקורי, אין אפשרות לביטול המהלך ולכן המשחק קשה יותר מהמקורי.
תאודור פלרן
תאודור פלרן (בצרפתית: Théodore Pellerin; נולד ב-13 ביוני 1997) הוא שחקן קולנוע וטלוויזיה קנדי.
ביוגרפיה.
הוא בנם של הרקדנית והכוריאוגרפית מארי שואינאר והצייר דני פלרן.
קריירה.
פלרן הופיע בסרטים רבים בהם: "אנדורפין", "בוסט", "השדים", "זה רק סוף העולם", "מבחן הביפ", ו"ילד מחוק". לאחרונה, הוא גילם את קודי בונאר בסדרת הטלוויזיה, "On Becoming a God in Central Florida" ששודרה בנטפליקס.
באוגוסט 2019 לוהק פלרן לסרט הקולנוע יש מישהו בתוך הבית שלך בהפקת נטפליקס הסרט הוקרן לראשונה ב-6 באוקטובר 2021.
פיצול דירות
קאראש
קאראש (ברומנית: Caraș ובסרבית: Karaš או Караш) הוא נחל באורך של 110 קילומטרים בחבל באנאט, בחלקו ברומניה ובחלקו בסרביה, יובל של הדנובה. בתקופת האימפריה הרומית הנחל נשא את השם "אפו" (Apo).
הנחל נובע מהרי אניני שבמערב רומניה, מצפון מזרח לעיר אנינה וזורם לאורך 85 קילומטרים בתחום רומניה, עד שעובר את הגבול לסרביה, לחבל וויוודינה. לאורך 4.1 קילומטרים הנחל מסמן את הגבול בין רומניה ובין סרביה.
אגן ההיקוות של הקאראש כולל כ-1.400 קילומטרים רבועים. הנחל אינו מתאים לשיט.
Microsoft Mathematics
בעטיו של נחש
אדה&quot;ר
קנאה נוסח איטליה
קנאה נוסח איטליה (באיטלקית: Dramma della gelosia) הוא סרט קולנוע איטלקי מסוגת דרמה קומית משנת 1970 בבימויו של אטורה סקולה, עם מרצ'לו מסטרויאני, מוניקה ויטי וג'אנקרלו ג'אניני בתפקידים הראשיים.
הסרט מתחיל בחקירת מקרה רצח והעלילה מתוארת בפלשבק.
הסרט מתאר את רומא השקועה בלכלוך ואנשי המעמד התחתון ביותר שמשתתפים בהפגנות נגד השלטון ותולים את תקוותם במפלגה הקומוניסטית שתחלץ אותם ממצבם.
מרצ'לו מסטרויאני זכה בפרס השחקן הטוב ביותר בפסטיבל הקולנוע בקאן (1970).
מוניקה ויטי זכתה בפרס השחקנית הטובה ביותר ב-Globo d'oro (גלובוס הזהב האיטלקי).
תקציר העלילה.
אורסטה (מרצ'לו מסטרויאני) הוא עובד בניין מתוסכל ובודד שמספר את כל צרותיו לחברו לעבודה אוגו (מנואל סארסו). אורסטה נשוי לאלמנה עם שני ילדים שאינו נמשך אליה והתחתן אתה רק בגלל רחמים עליה ושני ילדיה.
יום אחד הוא מבחין במוכרת פרחים יפה בשם אדלידה (מוניקה ויטי) ומתחיל לחזר אחריה במרץ ועוזב למענה את אשתו.
הם יושבים לאכול במסעדת פיצה ואחד העובדים, נלו (ג'אנקרלו ג'אניני) מתאהב בה ומביא לה משולש פיצה בצורה של לב. היא מתחילה לצאת עם נלו עד שאורסטה הקנאי מוצא אותה במסעדה ומעורר מהומה. אדלידה נפצעת ונזקקת לאשפוז. היא מנסה לקבל טיפול אצל פסיכיאטר אבל הוא לא יכול לעזור לה והיא מנסה להתאבד אך נלו מציל אותה.
אחותה אנטוניה העובדת בזנות, מקשרת אותו עם קצב שמן ועשיר בשם אמבלטו (הרקולס קורטס). הם עומדים להינשא אבל אז מנסה נלו להתאבד ומאושפז במצב קשה.
אדלידה בורחת מהקצב ומגיעה לבית החולים, מצליחה לעורר את נלו והם מחדשים את יחסיהם ומחליטים להתחתן.
בינתיים מפוטר אורסטה, גר במזבלה והולך לברר את מזלו אצל צוענים.
אדלידה ונלו מלובשים כחתן וכלה נוסעים להירשם לנישואים בבית העירייה. בדרך מתקלקל הרכב ומופיע אורסטה מלובש בסחבות. מתחיל ריב בין אורסטה ונלו. נלו שולף מספרים לחיתוך פרחים ובמאבק ביניהם נפגע אורסטו שדוקר למוות את אדלידה.
אורסטה מקבל חמש שנות מאסר בהן שנתיים באשפוז פסיכיאטרי. לאחר שחרורו הוא ממשיך להסתובב ברחובות רומא.
הירי באוניברסיטת פרם
הירי באוניברסיטת פרם הוא פיגוע ירי המוני שאירע באוניברסיטת פרם שברוסיה ביום שני, 20 בספטמבר 2021, בשעה 11:30 לערך. שישה בני אדם נהרגו באירוע, ו-28 נוספים נפצעו.
האירוע.
היורה נכנס לאוניברסיטה, רעול פנים, בשעה 11:20. לחצני המצוקה הופעלו ב-11:31 וב-11:43. הוא הרג אחד מאנשי האבטחה שניסו לעצור את כניסתו. בשעה 11:46 הוא ירה על שני שוטרים שנכנסו לבניין, והם אלו שנטרלו אותו.
חלק מהמורים ומהסטודנטים התבצרו בתוך הכיתות, וחלקם נמלטו דרך החלונות. האוניברסיטה שלחה הודעת אזהרה בערוץ הטלגרם שלה וביקשה מהסטודנטים שיכולים לעשות זאת לעזוב את מתחם האוניברסיטה.
היורה.
התקשורת המקומית זיהתה את היורה כטימור בקמנסורוב, סטודנט בן 18 מהאוניברסיטה. בפוסט שהעלה ברשתות החברתיות זמן קצר לפני מסע הירי הוא מפרט כיצד השיג בהצלחה רישיון לנשק, וציין כי הוא בחר באוניברסיטה משום ש"הם ביצעו טעות חמורה" ארבע שנים קודם לכן.
הוא הוסיף כי "מאז שהכרתי את עצמי, חשבתי כל הזמן על מוות. אני לא יודע כמה אני יכול להרוג, אבל אעשה הכל כדי שזה יהיה כמה שיותר".
על פי חלק מהמקורות, הוא השתמש בנשק שאינו מיועד לאש חיה, אך הוא החליף את סוג התחמושת.
תגובות.
ועדת החקירות הפדרלית פתחה בחקירת האירוע. בחקירת הרצח השתתף התובע המחוזי של פרם פאבל בוחטויארוב, ואילו התובע הכללי הרוסי איגור קרסנוב שלח את סגנו לזירת הירי.
VKontakte חסמה את הדף של החשוד בירי.
ראש הממשלה מיכאיל מישוסטין, ראשי משרד הבריאות ומשרד החינוך והמדע מיכאיל מורשקו וואלרי פאלקוב טסו לפרם כשמומחים ממוסדות פדרליים מצטרפים לשר הבריאות. נשיא רוסיה ולדימיר פוטין הביע תנחומים למשפחות הקורבנות. ממשלת מחוז פרם הודיעה על יום אבל ב־21 בספטמבר, דגלי המחוז יורדו לחצי התורן.